
З А П И С Н И К

СА 14. СЕДНИЦЕ ИЗБОРНЕ КОМИСИЈЕ ГРАДСКЕ ОПШТИНЕ ПАЛИЛУЛА ОДРЖАНЕ
 У СКУПШТИНСКОЈ САЛИ ГРАДСКЕ ОПШТИНЕ ПАЛИЛУЛА (I МЕЂУСПРАТ), ТАКОВСКА 12, БЕОГРАД
Седница је одржана 17.10.2026. године, са почетком у 10,00 часова. Седницу је отворио и водио Урош Бабић, председник Изборне комисије Градске општине Палилула. Записничар на овој седници био је Вељко Ђоковић, заменик секретара Изброне комисије Градске општине Палилула
Учешће у раду 14. седнице, кроз изјашњење о предложеним тачкама дневног реда, узели су: 
-чланови у сталном саставу: Весна Кнежевић, Лидија Милутиновић, Кристина Младеновић, Исидора Папић, Аца Тошић
-заменици чланова у сталном саставу: Ненад Косановић, Милица Пауновић, Сања Шљепица Петковић, Бранко Давидовић, Љиљана Божић, Петар Дисић, 
-чланови у проширеном саставу: Слободан Пантелић, Весна Панић, Милош Милошев, Биљана Ђинђић
-заменици чланова у проширеном саставу: Душан Гајић, Владимир Јездимировић, Муратка Баждар, Сузана Пешић, Јасмина Кујунџић Рончевић, Нина Бирчанин.
Након почетних излагања, председник Изборне комисије ставио је на гласање следећи Дневни ред:
1. Усвајање записника са 13. седнице;
2. Доношење решења о трошковима превоза изборног материјала;

3. Давање овлашћења председнику Изборне комисије Градске општине Палилула за преузимање изборног материјала од Републичке изборне комисије у просторијама ЈП „Службени гласник“;

4. Разно,
констатујући да је предложени Дневни ред усвојен једногласно.

Тачка 1.
УСВАЈАЊЕ ЗАПИСНИКА СА 13. СЕДНИЦЕ ИЗБОРНЕ КОМИСИЈЕ ГРАДСКЕ ОПШТИНЕ ПАЛИЛУЛА. Чланови Комисије једногласно су усвојили текст записника са 13. седнице Изборне комисије Градске општине Палилула, без посебних примедби на текст записника.
                                                                                                   Тачка 2.
ДОНОШЕЊЕ РЕШЕЊА О ТРОШКОВИМА ПРЕВОЗА ИЗБОРНОГ МАТЕРИЈАЛА. На основу тачке 2. Одлуке о накнадама, материјалним и другим трошковима за спровођење избора за народне посланике, расписаним за 25. октобар 2026. године 02 Број: 120-203/26 од 14. септембра 2026. године, Изборна комисија Градске општине Палилула, доноси
РЕШЕЊЕ

о трошковима превоза изборног материјала

1. Одређује се накнада за уређење бирачког места (трошкови за припремање и одржавање просторија одређених за бирачко место) и то:
За одржавање хигијене просторија за гласање – за бирачка места од 1-123 у износу од 135.500,00 динара

2. Утврђује се накнада за превоз изборног материјала и то:

    а) за бирачка места од 1-49 и 105-112 у износу од 1500,00 динара,
    б) за бирачка места од 50-67 и од 113-116 у износу од 2000,00 динара,

    в) за бирачка места од 68-104 и од 117-123 у износу од 2500,00 динара, изузев бирачких места бр. 97, 102, 103 и 104,

    г) за бирачка места бр. 97, 102, 103 и 104 у износу од 3000,00 динара.

За бирачка места на којима овлашћена лица нису обезбедила превоз запослени Градске општине Палилула вршиће превоз изборног материјала сопственим возилом.

Право на накнаду утврђену тачком 2. бирачки одбори оствариће на основу достављених фискалних рачуна са бензинске пумпе.
 Тачка 3.
Давање овлашћења председнику Изборне комисије Градске општине Палилула за преузимање изборног материјала од Републичке изборне комисије у просторијама ЈП „Службени гласник“. Чланови Изборне комисије Градске општине Палилула, на седници одржаној дана 17. октобра 2026. године, са почетком у 10.00 часова, једногласно су усвоји предлог текста овлашћења и председнику Изборне комисије Градске општине Палилула дали следеће:
ОВЛАШЋЕЊЕ

Којим се овлашћује Урош Бабић, из Београда, Визељска 6а, ЈМБГ 1506990710125, председник Изборне комисије Градске општине Палилула, да у име и за рачун Комисије, од Републичке изборне комисије, у просторијама Јавног предузећа „Службени гласник“, изврши преузимање изборног материјала намењеног спровођењу избора за народне посланике Народне скупштине, расписаних за 25. октобар 2026. године, за бирачка места на територији Градске општине Палилула.

Овлашћено лице има право да изврши проверу и преузимање изборног материјала, потпише записнике, потврде и другу документацију о примопредаји, као и да предузме све потребне радње у вези са преузимањем и транспортом изборног материјала.

Ово овлашћење издаје се ради предаје Републичкој изборној комисији, односно овлашћеним лицима која врше примопредају изборног материјала.

                                                                                          Тачка 4.

РАЗНО. 

По овој тачки дневног реда није било предлога па ни расправе.
Седница је завршена у 10,29 часова.
ИЗБОРНА КОМИСИЈА ГРАДСКЕ ОПШТИНЕ ПАЛИЛУЛА

Број: 





- 
. октобра 2026. године
   Записничар

Вељко Ђоковић
                                                                                                                ПРЕДСЕДНИК ИЗБОРНЕ КОМИСИЈЕ

